OpenLLM-France/wikimedia huggingface dataset:
# Ernesto Javier Chevantón Espinosa

Ernesto Javier Chevantón Espinosa (nascut el 12 d'agost de 1980 a Juan Lacaze) és un futbolista uruguaià.
Ha jugat a clubs com AS Monaco, Sevilla FC, Atalanta BC o Queens Park Rangers FC.

## Referències

* ↑ «Player Profile». www.uslecce.it. [Consulta: 14 juny 2013].
* ↑ «French Focus: Ernesto Chevanton (Monaco)». www.channel4.com. [Consulta: 14 juny 2013].
* ↑ «Sevilla challenge for Chevantón». UEFA, 01-08-2006 [Consulta: 21 maig 2010]. Arxivat 2012-07-08 at Archive.is «Còpia arxivada». Arxivat de l'original el 2012-07-08. [Consulta: 29 juliol 2017].
* ↑ «CHEVANTÓN SE VA CEDIDO AL ATALANTA HASTA FINAL DE TEMPORADA» (en castellà). Sevilla FC, 26-11-2009 [Consulta: 20 desembre 2009].
* ↑ «Queens Park Rangers 2-0 Barnsley». BBC Sport, 05-10-2013. [Consulta: 27 desembre 2013].

## Enllaços externs

* Estadístiques a transfermarkt.de Arxivat 2009-08-15 a Wayback Machine. (alemany)
# Gardnerella vaginalis

La Gardnerella vaginalis és una espècie de bacteris anaeròbics facultatius amb tinció de Gram variable. Els organismes són petits (1,0-1,5 μm de diàmetre), coccobacils no mòbils i que no formen espores.
Va ser classificada com a Haemophilus vaginalis i després com a Corynebacterium vaginalis. La G. vaginalis creix com a colònies petites, circulars, convexes i grises sobre agar xocolata; també creix en agar HBT. Un medi selectiu per a G. vaginalis és l'agar sang colistina-àcid oxolínic.

## Importància clínica

La G. vaginalis està implicada, juntament amb altres bacteris, la majoria anaeròbics, en la vaginosi bacteriana d'algunes dones com a resultat d'una alteració de la microflora vaginal normal.

## Referències

* ↑ Totten, P A; Amsel, R; Hale, J; Piot, P; Holmes, K K «Selective differential human blood bilayer media for isolation of Gardnerella (Haemophilus) vaginalis.». Journal of Clinical Microbiology, vol. 15, 1, 01-01-1982, pàg. 141–147. DOI: 10.1128/jcm.15.1.141-147.1982. ISSN: 0095-1137. PMC: 272039. PMID: 6764766.
# Domingo Pérez

Domingo Pérez és un municipi de la província de Toledo, a la comunitat autònoma de Castella la Manxa. Limita amb Otero al nord, Santa Olalla a l'est, Erustes i Cebolla al sud, i Illán de Vacas a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 503 | 509 | 494 | 479 | 473 | 475 | 471 | 488 | 493 | 498 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Luis Aguado Jóu | UCD | 19/04/1979 |
| 1983 - 1987 | Alberto Esteban Colino | AP/PDP/UL | 28/05/1983 |
| 1987 - 1991 | Serafín González Valera | PSOE | 30/06/1987 |
| 1991 - 1995 | Serafín González Valera | PSOE | 15/06/1991 |
| 1995 - 1999 | Marceliano Díaz Sánchez-Cabezudo | PP | 17/06/1995 |
| 1999 - 2003 | Marceliano Díaz Sánchez-Cabezudo | PP | 03/07/1999 |
| 2003 - 2007 | Blas Rodríguez Gómez de las Heras | PP | 14/06/2003 |
| 2007 - 2011 | Blas Rodríguez Gómez de las Heras | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Haplochromis harpakteridion

Haplochromis harpakteridion és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,1 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)
* ↑ van Oijen, M.J.P., 1991. A systematic revision of the piscivorous haplochromine Cichlidae (Pisces: Teleostei) of Lake Victoria (East Africa). Part I. Zool. Verh. Leiden 272:95 p.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Fermon, Y., 1997. Les Haplochromis spp. (Teleostei, Cichlidae) des zones rocheuses du Mwanza Gulf, lac Victoria, Tanzanie: Structure des communautes et écomorphologie. Thèse présentée pour l'obtention du Diplôme de Doctorat du Muséum National d'Histoire naturelle. Thèses et Documents Microfichés No. 157. ORSTOM, París, França.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# GIV-5146

La GIV-5146 és una carretera actualment gestionada per la Generalitat de Catalunya. La «GI» correspon a la demarcació de Girona, i la V al seu antic caràcter de veïnal. Discorre pels termes municipals de Porqueres i Banyoles, de la comarca del Pla de l'Estany. Uneix el veïnat de Corts (Banyoles), amb el de Mata (Porqueres), que són a poc més d'un quilòmetre un de l'altre, Corts al sud i Mata al nord. Tots dos veïnats són a la rodalia de Banyoles, al sud de la vila. El final del seu recorregut és el lloc on troba la carretera C-150a, al Carrer de Sant Andreu.

## Enllaços externs

* La GIV-5146 en el seu entorn, a l'Institut Cartogràfic de Catalunya
# El Borma

El Borma (àrab: البرمة, al-Burma) és una vila del desert tunisià a la governació de Tataouine, situada uns 360 km al sud-oest de Gabes, a la que està unida per un oleoducte. És un petit oasi sense cap característica especial si no fos perquè es va trobar prop d'aquest lloc el primer pou de petroli tunisià explotable comercialment, descobert per la italiana AGIP el maig de 1964 i que és propietat d'aquesta companyia en un 50% i en un 50% de l'estat tunisià (per mitjà de l'Entreprise tunisienne d'activités pétrolières (ETAP).
El Borma és encara el principal lloc d'extracció; els altres pous són a Ashtart i Sidi El Ghilani. També es va descobrir gas que s'explota a El Borma i al camp de Miskar, al golf de Gabes. El petroli d'El Borma és del tipus dur. Actualment 28 companyies exploten la riquesa en gas i petroli de Tunísia, entre elles Agip, Anadarko, EHT, British Gas, Centurion Oil, CMS Oil and Gas, Samedan Oil, Marathon Oil, Kuwait Foreign Petroleum Exploration Company (Kufpec), Total, Fina, Neste Oy, Nuevo Energy, Oranje Nassau, Union Texas Petroleum, Petro-Canada, Phillips Petroleum, Pluspetrol, EGEP i Walter Enserch. Les reserves de Tunísia s'estimen en més de tres-cents milions de barrils. A partir del codi d'hidrocarburs de 20 de febrer de 2000 les noves explotacions s'han d'ajustar al que marca aquest codi, que encoratja la inversió estrangera. L'ETAP, creada el 1972, és l'encarregada del sector productiu i la Société Nationale de Distribution du Pètrole (SNDP) n'és la distribuïdora.
# Leciñena

Leciñena és un municipi d'Aragó situat a la província de Saragossa i enquadrat a la comarca dels Monegres.
# Kicker

* Aquest article tracta sobre la publicació alemanya. Si cerqueu la posició de futbol americà, vegeu «Xutador (futbol americà)».
kicker Sportmagazin (habitualment kicker) és una important revista esportiva alemanya, centrada principalment en el futbol. La revista va ser fundada el 1920 pel pioner del futbol alemany Walther Bensemann i es publica dues vegades per setmana (generalment dilluns i dijous) a Nuremberg. L'edició del dilluns ven una mitjana de 240.000 exemplars, mentre que l'edició de dijous té una tirada mitjana d'uns 220.000 exemplars (xifres de 2005).
La revista també publica un anuari, el kicker Almanach, publicat en una primera etapa des de 1937 fins a 1942, i -en una segona- des de 1959 fins avui.

## Història

La revista kicker aparegué per primera vegada el juliol de 1920 a Constança (Alemanya). La primera seu de la revista es trobava a Stuttgart, però es va traslladar a Nuremberg el 1926.
Durant la Segona Guerra Mundial, la revista es va fusionar amb la publicació Fußball, i finalment va ser suspesa a la tardor de 1944.
Després de la guerra, Olimpia-Verlag va recuperar la revista i la va començar a publicar de nou (amb el nom de Sport). L'exeditor en cap Friedebert Becker va tornar a publicar kicker el 1951, i durant un període, van coincidir les dues capçaleres en el mercat.
El 1966, kicker va ser venut a Axel Springer AG. Dos anys més tard, Olimpia-Verlag va adquirir kicker i el va fusionar amb l'Sportmagazin, que sortia publicat dues vegades per setmana des de 1952. El primer número després de la fusió kicker-Sportmagazin aparegué el 7 d'octubre de 1968.

## Millors clubs de futbol del segle XX

El 1998, la revista va publicar una llista dels millors clubs de futbol del segle 20.
| Posición | Club |
| 1 | Reial Madrid |
| 2 | Ajax d'Amsterdam |
| 3 | AC MIlan |
| 4 | Bayern de Múnic |
| 5 | FC Barcelona |
| 6 | Manchester United FC |
| 7 | SL Benfica |
| 8 | Dinamo de Kíev |
| 9 | Juventus FC |
| 10 | Internazionale Milano |

## Enllaços externs

* kicker (alemany)

## Referències

* ↑ «Impressum kicker sportmagazin» (en alemany). kicker.de. [Consulta: 17 juny 2011].
* ↑ Valeriy Lobanovsky and Dynamo Kíev
Viccionari
# Erich Kleiber

Erich Kleiber (Viena, 5 d'agost de 1890 - 27 de gener de 1956) fou un director d'orquestra austríac nacionalitzat argentí.

## Biografia

Va estudiar a Praga i el 1923, després de dirigir una emocionant interpretació de Fidelio de Beethoven en l'Òpera Estatal de Berlín, es va convertir en el seu director musical.
És conegut per les seves interpretacions del repertori simfònic i operístic estàndard, tant com per les seves estrenes. Per exemple, el 1925, va dirigir l'estrena de l'òpera d'Alban Berg Wozzeck. Després, quan la segona òpera de Berg va ser etiquetada Entartete Musik (música degenerada, com l'art degenerat) pel nazisme i censurada, va renunciar al seu càrrec a l'Òpera de Berlín com a protesta.
En la dècada de 1930 dirigí l'Orquestra Filharmònica de la Ciutat de Mèxic, tenint com a concertino al violinista Higinio Ruvalcaba. El 1926 va viatjar a Buenos Aires on va tornar el 1937 per quedar-se i treballar al Teatro Colón fins al 1949 com a director musical. Estava especialitzat en el repertori operístic alemany, en especial Wagner. Gràcies al seu prestigi, va atreure a grans estrelles al Colón com Emanuel List, Kirsten Flagstad, Set Svanholm, Max Lorenz, Rose Pauly, Anny Konetzni, Marjorie Lawrence, Rose Bampton, Hans Hotter, Astrid Varnay, Viorica Ursuleac, Ludwig Suthaus, Elisabeth Höngen, Anton Dermota, Ludwig Weber, Hilde Konetzni.
Algunes de les seves interpretacions d'aquest període estan disponibles en CD de variable qualitat, segons les condicions originals en les quals es van fer els enregistraments. Va adquirir la nacionalitat argentina el 1938.
Després de la Segona Guerra Mundial, se li va oferir el seu antic lloc a l'Òpera Estatal de Berlín, que estava ara a la zona russa de la ciutat, però després de descobrir que per als comunistes no era persona desitjable com va succeir amb els nazis, va renunciar sense haver dirigit un sol concert. Es va convertir en un director convidat estrella, sense tenir ja cap lloc fix.
Casat amb la nord-americana-eslovena Ruth Goodrich, a qui va conèixer a Buenos Aires, Erich Kleiber va ser pare del famós director d'orquestra Carlos Kleiber (1930-2004).
# Dositeu Magister

Dositeu Magister (en llatí Dositheus Magister, en grec Δωσίθεος) va ser un mestre i escriptor grec. Va rebre el seu renom segurament de la seva ocupació, que era mestre d'escola i gramàtic de nois grecs i romans.
Va viure sota Septimi Sever i sota Caracal·la al començament del segle iii. Per un passatge a la seva obra Ἑρμηνεύματα, on parla del consolat de Maximus i Aprus, se sap que vivia el 207. Va escriure aquesta obra dividia en tres volums, els dos primers tenen molt poc valor, l'autor no s'explica bé i el text està desfigurat. El tercer conté traduccions d'autors llatins al grec i d'autors grecs al llatí, en columnes oposades, i és l'única part de l'obra on es pot veure l'evolució del dret romà. El primer capítol del tercer llibre es titula Divi Hadriani sententiae et epistolae, i recull anècdotes legals d'Hadrià, sense gaire detall. El segon capítol conté vuit faules d'Isop. El tercer, potser el més interessant, inclou observacions sobre la divisió del dret en civil, natural i de gentium, la classificació de les persones en lliures i lliberts i les lleis de manumissió. El capítol quart es conserva fragmentàriament. El cinquè fa menció de diverses narracions sobre la guerra de Troia i el sisè i últim són converses escolars sense gaire interès.

## Referències

* ↑ [https://quod.lib.umich.edu/m/moa/acl3129.0001.001/1085?rgn=full+text;view=image;q1=DositheusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1070. ]
# Haplochromis heusinkveldi

Haplochromis heusinkveldi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,6 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# GIV-5514

La GIV-5514 és una curta carretera antigament anomenada provincial, actualment gestionada per la Generalitat de Catalunya. Les lletres GI corresponen a la demarcació territorial de Girona i la V al seu antic caràcter de veïnal. Discorre íntegrament pel terme municipal de Riudarenes, a la comarca de la Selva.
Té l'origen en el Raval de l'Esparra, a ponent de Riudarenes. Arrenca de l'extrem de ponent d'aquest raval, des d'on fa tota la volta pel nord del veïnat, i emprèn cap a llevant per després anar-se decantant cap al sud-est. Passa pel costat nord de la Torre de l'Esparra, i alternant la direcció est i la sud-est, mena a Riudarenes en 6,9 quilòmetres de recorregut.

## Enllaços externs

* La GIV-5512 en el seu entorn, a l'Institut Cartogràfic de Catalunya
# Lars Ahlfors

Lars Ahlfors (Hèlsinki, 18 d'abril de 1907 - Pittsfield, 11 d'octubre de 1996) fou un matemàtic finlandès nacionalitzat estatunidenc. Ahlfors va rebre molts honors per les seves contribucions a les matemàtiques. Va ser el primer guanyador de la medalla Fields (juntament amb en Jesse Douglas del MIT), a més del premi Wolf en Matemàtiques el 1981.

## Referències

* ↑ «Lars Ahlfors». Gran Enciclopèdia Catalana. Barcelona: Grup Enciclopèdia Catalana.
* ↑ «Lars Valerian Ahlfors» (en anglès). britannica.com. [Consulta: 2 setembre 2014].

## Bibliografia

* Fernández, José L. «Ahlfors: La primera Medalla Fields» (en castellà). La Gaceta de la RSME, Vol. 5, Num. 2, 2002, pàg. 431-442. ISSN: 1138-8927.
* Gehring, Frederick. «Lars Valerian Ahlfors». A: National Academy of Sciences. Biographical Memoirs: Volume 87 (en anglès). The National Academies Press, 2005, p. 3-28. ISBN 0-309-09579-4.
* Lehto, Olli «On the life and work of Lars Ahlfors» (en anglès). The Mathematical Intelligencer, Vol. 20, Num. 3, 1996, pàg. 4-8. DOI: 10.1007/BF03024796. ISSN: 0343-6993.
* Lehto, Olli. Lars Ahlfors -- At the Summit of Mathematics (en anglès). American Mathematical Society, 2015. ISBN 978-1-4704-1846-5.

## Enllaços externs

* Lars Ahlfors al Mathematics Genealogy Project.
* O'Connor, John J.; Robertson, Edmund F. «Lars Ahlfors» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* * «Lars Ahlfors (1907-1996)». Universitat Harvard. [Consulta: 17 desembre 2021]. (anglès)
# Kicking Bird

Tene-angop’te (1835-1875) Cabdill kiowa. El 15 d'agost del 1865 signà un acord amb els blancs a Wichita, i participà també a les converses del Tractat de Medicine Lodge del 1867, pel qual foren traslladats a Fort Still. Per això l'acusaren de covard, raó per la qual participà en la campanya de Satanta a Texas el 1870-1871. Capturat pels soldats, va viure pacíficament i envià els seus fills a les escoles. Potser va morir emmetzinat.

## Enllaços externs

* Biografia Arxivat 2005-09-10 a Wayback Machine.
# Elaine Chao

Elaine Lan Chao (Taipéi, República de la Xina, 26 de març de 1953) és una política nord-americana que va exercir el càrrec de secretària del Treball dels Estats Units durant el mandat del president George W. Bush –de 2001 a 2009– i secretària adjunta de Transport, sota les ordres del president George H. W. Bush. És la primera dona asiàtico-americana que ha format part del Gabinet dels Estats Units.
Abans d'assumir el càrrec, el president Donald Trump la va nomenar secretària de Transport. Va ser confirmada en el càrrec pel Senat dels Estats Units el 31 de gener de 2017 amb una votació de 93-6.

## Referències

* ↑ Ancestry.com. U.S. Public Records Index, Volume 1 [database on-line]. Provo, UT: Ancestry.com Operations, Inc., 2010. Original data: Voter Registration Lists, Public Record Filings, Historical Residential Records, and Other Household Database Listings
* ↑ First Taiwan-born US Cabinet member revisits her roots on Taipei visit Arxivat 2017-08-10 a Wayback Machine. (14 de noviembre de 2014). Formosa Television News.
* ↑ "Press Briefing by Administration Officials on American Competitiveness Initiative" (1 de febrero de 2006). Consulta: 5 de desembre de 2016.
* ↑ CNN, Phil Mattingly and David Wright. «Trump picks Elaine Chao for transportation secretary». [Consulta: 29 novembre 2016].
* ↑ «US Senate Roll Call Vote PN35», 31 enero 2017. [Consulta: 31 enero 2017].
# Germainia

Germainia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Germainia capitata Bal. i Poitr.
* Germainia flosculosa (F. Muell.) C.E. Hubb.
* Germainia grandiflora (S.T. Blake) Chai-Anan
* Germainia khasiana Hack.
* Germainia lanipes Hook. f.
* Germainia pilosa Chai-Anan
* Germainia schmidiana A. Camus
* Germainia tenax (Balansa) Chai-Anan
* Germainia thailandica (Bor) Chai-Anan
* Germainia thorelii A. Camus
* Germainia truncatiglumis (F. Muell. ex Benth.) Chai-Anan
(vegeu-ne una relació més exhaustiva a Wikispecies)

## Sinònims

Balansochloa Kuntze, Chumsriella Bor, Sclerandrium Stapf i C. E. Hubb.

## Referències

* ↑ «Germplasm Resources Information Network, consultada 27.06.08». Arxivat de l'original el 2008-10-10. [Consulta: 27 juny 2008].
# Distribució arcsinus

En teoria de la probabilitat, la distribució arcsinus és la distribució de probabilitat que té com a funció de distribució acumulativa:
    $F(x)={\frac {2}{\pi }}\arcsin \left({\sqrt {x}}\right)={\frac {\arcsin(2x-1)}{\pi }}+{\frac {1}{2}}$
per 0 ≤ x ≤ 1. La seva funció de densitat de probabilitat és:
    $f(x)={\frac {1}{\pi {\sqrt {x(1-x)}}}}$
on (0, 1). La distribució arcsinus estàndard és un cas particular de la distribució beta amb α = β = 1/2. És a dir, si $X$ és la distribució arcsinus estàndard, llavors $X\sim {\rm {Beta}}{\bigl{\tfrac {1}{2}},{\tfrac {1}{2}}{\bigr )}$.
La distribució arcsinus apareix a:
* en les lleis de l'arcsinus de Lévy;
* en la llei de l'arcsinus d'Erdős;
* en el mètode de Jeffreys per la probabilitat d'èxit en un assaig de Bernoulli.

## Generalització
### Suport de fita arbitrària

La distribució pot ser generalitzada per incloure qualsevol domini: a ≤ x ≤ b aplicant una simple transformació:
    $F(x)={\frac {2}{\pi }}\arcsin \left({\sqrt {\frac {x-a}{b-a}}}\right)$
amb a ≤ x ≤ b, i amb una funció de densitat de probabilitat
    $f(x)={\frac {1}{\pi {\sqrt {(x-a)(b-x)}}}}$

### Factor de forma

La distribució arcsinus estàndard generalitzada en (0,1) amb una funció de densitat de probabilitat
    $f(x;\alpha )={\frac {\sin \pi \alpha }{\pi }}x^{-\alpha }(1-x)^{\alpha -1}$
és també un cas particular de la distribució beta amb els paràmetres ${\rm {Beta}}(1-\alpha ,\alpha )$.
Noti's que quan $\alpha ={\tfrac {1}{2}}$ la distribució arcsinus general es redueix a la distribució estàndard llistada anteriorment.

## Propietats

* La distribució arcsinus té la propietat de translació i canvi d'escala per un factor positiu
** Si $X\sim {\rm {Arcsine}}(a,b)\ {\text{then }}kX+c\sim {\rm {Arcsine}}(ak+c,bk+c)$
* El quadrat d'una distribució arcsinus amb paràmetres (-1, 1) és una distribució arcsinus sobre (0, 1)
** Si $X\sim {\rm {Arcsine}}(-1,1)\ {\text{then }}X^{2}\sim {\rm {Arcsine}}(0,1)$

## Distribucions relacionades

* Si U i V són variables aleatòries independents i distribuïdes idènticament i uniformes (−π,π), llavors $\sin(U)$, $\sin(2U)$, $-\cos(2U)$, $\sin(U+V)$ i $\sin(U-V)$ tenen totes elles distribucions arcsinus ${\rm {Arcsine}}(-1,1)$.
* Si $X$ és una distribució arcsinus generalitzada amb paràmetres de forma $\alpha$ de domini l'interval finit [a,b] llavors ${\frac {X-a}{b-a}}\sim {\rm {Beta}}(1-\alpha ,\alpha )\$

## Vegeu també

* Inverses de les funcions trigonomètriques